CELEX: 62012CA0001
Language: mt
Date: 2013-02-28 00:00:00
Title: Kawża C-1/12: Sentenza tal-Qorti tal-Ġustizzja (It-Tieni Awla) tat- 28 ta’ Frar 2013 (talba għal deċiżjoni preliminari tat-Tribunal da Relação de Lisbona — il-Portugall) — Ordem dos Técnicos Oficiais de Contas vs Autoridade da Concorrência (Ordni ta’ accountants — Regolament dwar is-sistema ta’ taħriġ obbligatorju tal-accountants — Artikolu 101 TFUE — Assoċjazzjoni ta’ impriżi — Restrizzjoni tal-kompetizzjoni — Ġustifikazzjonijiet — Artikolu 106(2) TFUE)

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/17
            
         Sentenza tal-Qorti tal-Ġustizzja (It-Tieni Awla) tat-28 ta’ Frar 2013 (talba għal deċiżjoni preliminari tat-Tribunal da Relação de Lisbona — il-Portugall) — Ordem dos Técnicos Oficiais de Contas vs Autoridade da Concorrência
   (Kawża C-1/12) (1)
   
   (Ordni ta’ accountants - Regolament dwar is-sistema ta’ taħriġ obbligatorju tal-accountants - Artikolu 101 TFUE - Assoċjazzjoni ta’ impriżi - Restrizzjoni tal-kompetizzjoni - Ġustifikazzjonijiet - Artikolu 106(2) TFUE)
   2013/C 114/24
   Lingwa tal-kawża: il-Portugiż
   
      Qorti tar-rinviju
   
   Tribunal da Relação de Lisbona
   
      Partijiet fil-kawża prinċipali
   
   
      Rikorrent: Ordem dos Técnicos Oficiais de Contas
   
      Konvenuta: Autoridade da Concorrência
   
      Suġġett
   
   Talba għal deċiżjoni preliminari — Tribunal da Relação de Lisboa — Interpretazzjoni tal-Artikoli 56, 57, 58, 59, 60, 61, 62, 101 u 102 TFUE — Kunċett ta’ assoċjazzjoni ta’ impriżi — Ordni tal-accountants — Ħolqien ta’ sistema ta’ taħriġ professjonali obbligatorju għall-membri tal-Ordni — Taħriġ ipprovdut esklużivament mill-Ordni — Libertà ta' stabbiliment u ta’ provvista ta’ servizzi.
   
      Dispożittiv
   
   
               (1)
            
            
               Regolament bħar-Regolament dwar il-Kisba ta’ Krediti ta’ Taħriġ (Regulamento da Formação de Créditos), adottat minn ordni professjonali bħall-Ordem dos Técnicos Oficiais de Contas (ordni ta’ accountants), għandu jitqies bħala deċiżjoni meħuda minn assoċjazzjoni ta’ impriżi, fis-sens tal-Artikolu 101(1) TFUE.
               Il-fatt li ordni professjonali, bħall-Ordem dos Técnicos Oficiais de Contas, huwa legalment obbligat li jimplementa sistema ta’ taħriġ intiża għall-membri tiegħu ma jistax iwassal biex ir-regoli stabbiliti minn dan l-ordni professjonali ma jaqgħux taħt il-kamp ta’ applikazzjoni tal-Artikolu 101 TFUE, sa fejn l-imsemmija regoli huma attribwiti esklużivament lil dan tal-aħħar.
               Il-fatt li dawn ir-regoli ma għandhomx influwenza dirett fuq l-attività ekonomika tal-membri tal-imsemmi ordni professjonali ma jaffettwax l-applikazzjoni tal-Artikolu 101 TFUE, peress li l-ksur attribwit lill-imsemmi ordni professjonali jikkonċerna suq li fih dan tal-aħħar jeżerċita huwa stess attività ekonomika.
            
         
               (2)
            
            
               Regolament li jimplementa sistema ta’ taħriġ obbligatorju għall-accountants sabiex tiġi ggarantita l-kwalità tas-servizzi offruti minn dawn tal-aħħar, bħar-regolament dwar il-kisba ta’ krediti ta’ taħriġ, adottat minn ordni professjonali bħall-Ordem dos Técnicos Oficiais de Contas, jikkostitwixxi restrizzjoni tal-kompetizzjoni pprojbita mill-Artikolu 101 TFUE, sa fejn jelimina, fatt li għandu jiġi vverifikat mill-qorti tar-rinviju, il-kompetizzjoni fuq parti sostanzjali tas-suq rilevanti, favur dan l-ordni professjonali, u li jimponi, fuq l-parti l-oħra f’dan is-suq, kundizzjonijiet diskriminatorji għad-detriment tal-kompetituri tal-imsemmi ordni professjonali.
            
         
      (1)  ĠU C 89, 24.03.2012